
שמואל א פרק ט 1-16

שאול, המלך הראשון של ישראל, בן למשפחת איכרים, בלט ביופיו ובגובהו. אמרו עליו שהוא "בָּחוּר וָטוֹב וְאֵין אִיש מִבְּנֵי יִשְרָאֵל טוֹב מִמֶּנוּ מִשִכְמוֹ וָמַעֲלָה גָבוֹהַ מִכָּל הָעָם" (שמואל א ט ב) אביו של שאול, קיש בן אביאל, בן צרור בן בכורת, בן אפיח, משבט בנימין והיה בעל נכסים רבים.

באחד הימים אמר קיש לשאול אבדו לנו האתונות. קח את אחד העבדים וצא לחפש אותן. "וַתֹּאבַדְנָה הָאֲתוֹנוֹת לְקִיש אֲבִי שָאוּל וַיֹאמֵר קִיש אֶל שָאוּל בְּנוֹ קַח נָא אִתְךָ אֶת אַחַד מֵהַנְעָרִים וְקוּם לֵךְ בַּקֵש אֶת הָאֲתוֹנוֹת"(שמואל א ט ג)  הלכו שאול והעבד בכל ארץ בנימין, ולא מצאו את ה אתונות. כשהגיעו לארץ צוף אמר שאול לעבדו בוא נחזור הביתה. אם נתמהמה, יחדל אבי לדאוג לאתונות ויתחיל לדאוג לנו. אמר העבד בעיר הזאת גר שמואל הרואה (הנביא) נלך אליו ואולי הוא יעזור לנו.

"הֵמָּה בָּאוּ בִּאֶרֶץ צוּף וְשָאוּל אָמַר לְנַעֲרוֹ אֲשֶר עִמוֹ לְכָה וְנָשוּבָה פֶּן יֶחְדַל אָבִי מִן הָאֲתוֹנוֹת וְדָאַג לָנוּ: וַיֹאמֵר לוֹ הִנֵה נָא אִיש אֱלוֹהִים בָּעִיר הַזֹאת וְהָאִיש נִכְבָּד כֹּל אֲשֶר יְדַבֵּר בֹּא יָבֹא עַתָה נֵלְכָה שָם אוּלַי יַגִיד לָנוּ אֶת דַרְכֵּנו אֲשֶר הָלַכְנוּ עָלֶיהָ. (שמואל א ט ה-ו)
עלו שאול ועבדו במעלה העיר, והנה באו לקראתם נערות שיצאו לשאוב מים מן הבאר. פנו השניים אל הנערות ושאלו: האם נמצא שמואל הרואה בעיר הזו? " הֵמָה עוֹלִים בְּמַעֲלֵה הָעִיר וְהֵמָה מָצְאוּ נְעָרוֹת יוֹצְאוֹת לִשְאוֹב מָיִם וַיֹאמְרוּ לָהֶן הֲיֵש בָּזֶה הָרוֹאֶה" (שמואל א ט יא)
השיבו הנערות כן. ועכשיו הוא עומד לעלות על הבמה ולברך על הזבח.

(לפי המנהג העם לא יאכל מהזבח עד אשר יברך אותו שמואל.)

 מיהו שאול?

1. שאול היה בנו של_____ בנו של_____ בנו של_______ בנו של_________ משבט _________.

2. שאול מתואר כך: (העתיקו את התאור המתאים בלשון התנ"ך)
3. מהי המשימה אותה הטיל קיש על שאול?____________________
4. החיפוש ארך זמן רב, מה מציע שאול לנערו? העתק בלשון התנ"ך. 

5. הנער הציע הצעה אחרת, מהי?___________________________

6. מה ידוע לנו על שמואל (לפי דברי נערו של שאול)? _____________

7. את מי פגשו שאול ונערו במעלה העיר?______________________

8. מה שאלו  שאול ונערו את הנערות?________________________

9. מה ענו הנערות ______________________________________

10. מהו המנהג המתואר בדבריהן של הנערות?__________________


שמואל א פרק ט פס' 14-27

יום אחד קודם אמר אלוהים לשמואל שלמחרת הוא  יפגוש איש משבט בנימין את האיש הזה שמואל יכתיר למלך והוא יציל את עם ישראל מיד פלשתים. " וַיהוֹה גָלָה אֶת אֹזֶן שְמוּאֵל יוֹם אֶחָד לִפְנֵי בּוֹא שָאוּל לֵאמֹר: כָּעֵת מָחָר אֶשְלַח אֵלֶיךָ אִיש מֵאֶרֶץ בִּנְיָמִין וּמְשַחְתּוֹ לְנָגִיד עַל עַמִי יִשְרָאֵל וְהוֹשִיעַ אֶת עַמִי מִיַד פְּלִשְתִים כִּי רָאִיתִי אֶת עַמִי כִּי בָּאָה צַעֲקְתוֹ אֵלָי" (שמואל א ט טו-טז)
כשנכנסו שאול ונערו לעיר יצא שמואל לקראתם וכשראה את שאול אמר לו האלוהים הנה האיש שעליו דברתי. "וּשְמוּאֵל רָאָה אֶת שָאוּל וְיהוֹה עָנָהוּ הִנֵה הָאִיש אֲשֶר אָמַרְתִי אֵלֶיךָ זֶה יַעְצוֹר בְּעַמִי"(שמואל א ט יז) ניגש שאול אל שמואל ושאל אותו היכן כאן ביתו של שמואל הרואה?

ענה לו שמואל אני שמואל הרואה. בואו איתי ותאכלו מן הזבח. מחר בבקר אשלח אותך. אל תדאג לאתונות כי הן כבר נמצאו. כל חמדת ישראל תהיה לך ולבית אביך. 

בדברים אלה רמז שמואל לשאול כי הוא עתיד להיות מלך ישראל. אך שאול התפלא ואמר: " וַיַעַן שָאוּל וַיֹאמֶר הֲלוֹא בֶּן יְמִינִי אָנוֹכִי מִקְטַנֵי שִבְטֵי יִשְרָאֵל וּמִשְפַּחְתִי הַצְעִירָה מִכָּל מִשְפְּחוֹת שִבְטֵי בִּנְיָמִין וְלָמָה דִבַּרְתָ אֵלַי כַּדָבָר הַזֶה?" (שמואל א ט כא)  הרי השבט שלי הוא בין הקטנים בשבטי ישראל, ומשפחתי היא הצעירה מכל משפחות שבט בנימין. איני מבין למה אתה מבטיח לי ולמשפחתי את  כל חמדת הארץ.

שמואל מזמין את שאול ונערו אל החדר בו אוכלים את הזבח מושיב אותם בראש השולחן ומגיש להם לאכול מנה גדולה מן הזבח. 

למחרת בבקר יצא שמואל ללוות את שאול ואת עבדו אל גבול העיר.

שמואל מבקש משאול לשלוח את הנער קדימה כיוון ששמואל רוצה להגיד לשאול את דבר אלוהים. 

 ענה:

1. שמואל ידע מראש על בוא שאול כי______________________
2. תפקידו של הנגיד (שאול) לפי הכתוב יהיה_________________

3.באיזה מילים רומז שמואל לשאול על תפקידו בעתיד?__________

_________________________________________________

3. מה היא תגובתו של שאול לרמיזותיו של שמואל?____________

_________________________________________________

5.שמואל מכבד את שאול בשלוש צורות מהן?

א._______________________________________________

ב._______________________________________________

ג.________________________________________________

משכמו ומעלה- רם ונישא


לך בקש- לך חפש


לך ונשובה- בוא ונחזור


יחדל- יפסיק


המה- הם


כל אשר ידבר בא יבא- כל מה שיגיד יקרה.








גלה את אוזן שמואל- הודיע לשמואל.


ומשחתו לנגיד – תמליך אותו למלך


והושיע- והציל














